شەفەق نیوز/ چنگیرەیل گەپ، دەور مل پڕ لە پەڕ سیا و بوور.. یە شیوەی داڵ (خەڵەتنە) ک لە گەپ وەهێزترین داڵەیل جهان و ناو " harpy eagle " بڕینە باڵای، چۊینە جۊر ئەفسانەیگ وەپی نووڕن.
شایەت بەرزی ئی باڵندەی دڕە بڕەسێدە ٧ پا و ٤ بۆسە، قەوارەی سەرسامکەری و شیوەی جیوازی هیلێد ئی داڵ پڕ وپانە بوودە کەسایەتییگ ناودیار لەبان ئەنتەرنێت.
ئەرا بەراوردی، کیش مایەی داڵ (کەچەڵ) رەسێدە ١٢ رەتڵ، باوجی مایەی داڵ (خەڵەتن) رەسێدە ١٣ رەتڵ، ک مایەیلەی داڵ شیوەیان لە نیرەیلە پڕترە
هەرچەن قەوراەی گەورەس، باوجی باڵەیلی کەمێ لەو داڵەیلە کوڵترە، و لە دارستانەیل وارانی مەکسیک تا بەڕازیل و باکوور ئەرجەنتین ژیان کەن.
داڵ (خەڵەتن) گەور و وەهێزترین باڵندەیلە لەو دارستان وارانیە، و تاوانی هۊیردکردن سوخان وە چنگیڕی دیرێد، و چنگیرە پشتینەیلی لە چنگیر خرس گەورەترە،  و دریژیی رەسێدە ٥ بۆسە، و هۊیچ داڵیگ تر نییە ئیجۊر چنگیریگ بیاشتاد.
